༣ངེད་གཉིས་ཀྱིས་ཐོག་མཐའ་ཀུན་ཏུ།རང་སྲེག་བྱེད་ས་རྒྱལ་ཁང་རེད་ཅེས་རྩ་བ་ནས་བྲིས་མེད།ངེད་གཉིས་ཀྱི་ཚིག་ནི་སྐབས་འདིའི་རང་ལུས་མེར་སྲེག་བྱེད་ས་ནི་བོད་དབུས་གཙང་གི་བསམ་ཡས་ཕྱོགས་དང་།རང་ལུས་མེར་སྲེག་བྱེད་དོན་ནི།སྐབས་དེར་བོད་དུ་དར་ཆེ་བའི་རྒྱའི་ཧྭ་ཤང་གི་རིང་ལུགས་ཉམས་ལེན་དང་སྲུང་སྐྱོབས་ཀྱི་ཆེད་དུ་ཡིན་ཞིང་།དེང་སང་གི་བཤད་སྟངས་ལྟར་ན།ཆོས་དད་རང་མོས་ཀྱི་ཆེད་དུ་རེད།དེ་བས་ཀྱང་ཧང་སངས་དགོས་པ་ཞིག་ནི་མེར་སྲེག་མཁན་བོད་མི་མ་ཡིན་པར་རྒྱ་མི་ཞིག་ཡིན་པ་དང་།རང་སྲེག་བྱས་ཏེ་ངོ་རྒོལ་བྱ་ཡུལ་ནི་ཆོས་རྒྱལ་ཁྲི་སྲོང་ལྡེ་བཙན་གྱིས་བཟུང་བའི་རྒྱལ་ཁང་རེད།ཅེས་པ་འདི་རེད།འདིའི་ནང་རང་ལུས་མེར་སྲེག་བྱེད་ས་ནི་བོད་དབུས་གཙང་གི་བསམ་ཡས་ཕྱོགས་ཞེས་བཀོད་ཡོད།ཉིད་རང་རང་སྲེག་བྱེད་ས་དང་ངོ་རྒོལ་བྱ་ཡུལ་གྱི་དབར་དུ་འཁྲུལ་འདུག་པས་ཞིབ་གཟིགས་མཛོད།